cyanic-selkie/wikianc huggingface dataset:
กรุงเทพมหานคร (องค์กรปกครองส่วนท้องถิ่น)
ยุคประกาศคณะปฏิวัติ
ต่อมาในวันที่ 13 ธันวาคม พ.ศ. 2515 คณะปฏิวัติออกประกาศฉบับที่ 335 สั่งให้เรียกนครหลวงของประเทศไทยว่ากรุงเทพมหานคร โดยให้มีผู้ว่าราชการกรุงเทพมหานคร เป็นผู้รับผิดชอบการบริหาร ตามนโยบายรัฐบาล มติคณะรัฐมนตรี คำสั่งนายกรัฐมนตรี และคำสั่งรัฐมนตรีว่าการกระทรวงมหาดไทย และเป็นผู้บังคับบัญชาของข้าราชการและลูกจ้าง กทม. โดยจะให้มีรองผู้ว่าราชการ กทม. ด้วยก็ได้ ทั้งนี้ ยังถือเป็นครั้งแรก ที่กำหนดให้มีตำแหน่ง ปลัดกรุงเทพมหานคร (มีสถานะเทียบเท่าปลัดจังหวัด) เพื่อรับผิดชอบควบคุมราชการประจำของ กทม. โดยจะให้มีรองปลัด กทม. ด้วยก็ได้ ส่วนสภากรุงเทพมหานคร ประกอบด้วยสมาชิกที่ราษฎรเลือกตั้งเขตละหนึ่งคน ร่วมด้วยผู้ทรงคุณวุฒิที่รัฐมนตรีว่าการกระทรวงมหาดไทยแต่งตั้ง จำนวนเท่ากับเขตใน กทม. มีวาระคราวละสี่ปี และให้มีประธานสภาหนึ่งคน กับรองประธานสภาไม่เกินสองคน ซึ่งสมาชิกเลือกกันเองภายในสภา
ในประกาศฉบับนี้ กำหนดให้เปลี่ยนชื่อเรียก พื้นที่แบ่งส่วนภายใน กทม. ว่าเขต (มีสถานะเทียบเท่าอำเภอ) ตั้งโดยพระราชกฤษฎีกา โดยให้มีหัวหน้าเขตหนึ่งคน (ระยะแรกให้นายอำเภอรักษาการในตำแหน่ง) ซึ่งจะให้มีผู้ช่วยหัวหน้าเขตด้วยก็ได้ และในแต่ละเขต จะแบ่งออกเป็นแขวง ตั้งโดยประกาศกระทรวงมหาดไทย โดยให้มีหัวหน้าแขวงหนึ่งคน (ระยะแรกให้กำนันเป็นหัวหน้าแขวงโดยตำแหน่ง) ซึ่งจะให้มีผู้ช่วยหัวหน้าแขวงด้วยก็ได้ นอกจากนี้ ยังให้ประกาศข้อบัญญัติต่าง ๆ ลงในหนังสือที่เรียกว่า เทศกิจจานุเบกษาของกรุงเทพมหานคร อีกด้วย
อสังหาริมทรัพย์
4. สิทธิทั้งหลายอันเกี่ยวกับกรรมสิทธิ์ในที่ดิน ได้แก่ กรรมสิทธิ์ในที่ดินที่มีโฉนด สิทธิครอบครองในที่ดินที่ไม่มีโฉนด ภาระจำยอม สิทธิอาศัย สิทธิเหนือพื้นดิน
กรุงเทพมหานคร (องค์กรปกครองส่วนท้องถิ่น)
ยุคพระราชบัญญัติ พ.ศ. 2518
จากนั้นเมื่อวันที่ 14 กุมภาพันธ์ พ.ศ. 2518 มีการตราพระราชบัญญัติระเบียบบริหารราชการกรุงเทพมหานครขึ้นเป็นฉบับแรก โดยยกเลิกประกาศคณะปฏิวัติฉบับที่ 335 แล้วกำหนดให้กรุงเทพมหานครเป็นทบวงการเมือง มีสถานะราชการบริหารส่วนท้องถิ่นนครหลวง โดยให้มีผู้ว่าราชการกรุงเทพมหานครหนึ่งคน เป็นผู้รับผิดชอบในการกำหนดนโยบาย และการบริหารราชการให้เป็นไปตามกฎหมาย รวมถึงบริหารราชการตามที่นายกรัฐมนตรี คณะรัฐมนตรีหรือรัฐมนตรี (หมายถึง รัฐมนตรีว่าการกระทรวงมหาดไทย) มอบหมาย และรองผู้ว่าราชการกรุงเทพมหานครได้สี่คน ทั้งสองตำแหน่งมาจากการเลือกตั้งโดยตรงและลับ อยู่ในตำแหน่งตามวาระคราวละสี่ปีนับแต่วันเลือกตั้ง ทั้งยังกำหนดให้มีปลัดกรุงเทพมหานคร หนึ่งคน และจะมีรองปลัดกรุงเทพมหานครหรือผู้ช่วยปลัดกรุงเทพมหานครหรือทั้งสองตำแหน่ง มาจากการแต่งตั้งก็ได้ ส่วนสภากรุงเทพมหานครให้มาจากการเลือกตั้งโดยราษฎร ตามอัตราส่วนราษฎรผู้มีสิทธิหนึ่งแสนคนต่อสมาชิกหนึ่งคน อยู่ในตำแหน่งตามวาระคราวละสี่ปี นับแต่วันเลือกตั้งทั่วไป และให้สมาชิกสภาเลือกประธานสภาหนึ่งคน กับรองประธานสภาไม่เกินสองคน ทั้งสองตำแหน่งมีวาระคราวละหนึ่งปี สำหรับพื้นที่การปกครอง ให้แบ่งออกเป็นเขตและแขวงตามลำดับ ซึ่งในแต่ละเขตให้มีหัวหน้าเขตหนึ่งคน และจะแต่งตั้งผู้ช่วยหัวหน้าเขตก็ได้ โดยแต่ละเขตอาจแบ่งออกเป็นแขวงได้ตามที่เห็นสมควร ซึ่งในแต่ละแขวงให้มีหัวหน้าแขวงหนึ่งคน
นอกจากนี้ ยังมีข้อกำหนดต่าง ๆ ที่น่าสนใจ คือ หากคณะรัฐมนตรีมีมติสั่งให้ผู้ว่าราชการกรุงเทพมหานคร ออกจากตำแหน่ง เมื่อพิสูจน์ได้ว่าฝ่าฝืนความสงบเรียบร้อยของประชาชน ละเลยการอันพึงปฏิบัติ หรือปฏิบัติการในอำนาจหน้าที่โดยมิชอบ หรือมีความประพฤติในทางเสื่อมเสียแก่ตำแหน่งหน้าที่หรือแก่ราชการ สมาชิกสภา กทม. ไม่น้อยกว่าสองในสามของทั้งหมด มีสิทธิเสนอญัตติต่อสภาเพื่อพิจารณาลงมติ โดยต้องมีเสียงสนับสนุนไม่น้อยกว่าสามในสี่ของสมาชิกทั้งหมด จึงสามารถจัดให้ประชาชนออกเสียงประชามติได้ว่า เห็นควรให้ผู้ว่าราชการ กทม. ออกจากตำแหน่งหรือไม่ และหากผู้ว่าราชการ กทม. เสนอขอทบทวนคำแนะนำให้รัฐมนตรียุบสภา กทม.แล้ว 15 วัน รัฐมนตรียังไม่ดำเนินการใด ๆ และผู้ว่าราชการ กทม.ยังยืนยันว่าควรยุบสภา ให้เสนอรัฐมนตรีสั่งยุบสภากรุงเทพมหานคร ในกรณีเช่นนี้ ให้รัฐมนตรีสั่งยุบสภา กทม. พร้อมทั้งให้ผู้ว่าราชการ และรองผู้ว่าราชการ กทม. พ้นจากตำแหน่งในคราวเดียวกันด้วย รวมถึงกำหนดให้ดำเนินการจัดให้มีตำรวจกรุงเทพมหานคร และให้ประกาศข้อบัญญัติต่าง ๆ ลงในหนังสือที่เรียกว่า กรุงเทพกิจจานุเบกษา อีกด้วย (ซึ่งต่อมายกเลิก แล้วให้กลับไปลงในราชกิจจานุเบกษาตามเดิม)
หลังจากนั้น มีการแก้ไขเพิ่มเติมพระราชบัญญัติฉบับนี้ โดยออกเป็นพระราชบัญญัติ จำนวน 4 ฉบับ และเป็นประกาศคณะปฏิวัติอีก 1 ฉบับ ดังมีรายละเอียดต่อไปนี้
ยุคเสนอจัดตั้งนครบาล
เมื่อราวต้นปี พ.ศ. 2523 คณะรัฐมนตรีในสมัยที่พลเอก เกรียงศักดิ์ ชมะนันทน์ เป็นนายกรัฐมนตรี มีดำริให้เสนอร่างกฎหมายจัดตั้งทบวงนครบาล ในสังกัดสำนักนายกรัฐมนตรี ต่อสภาผู้แทนราษฎร โดยกำหนดให้แบ่งพื้นที่กรุงเทพมหานคร ออกเป็นเทศบาลจำนวน 7 แห่ง แล้วให้ปลัดกระทรวงมหาดไทย เป็นผู้ใช้อำนาจกำกับดูแล ตามกฎหมายเทศบาลซึ่งกำหนดให้นำมาใช้บังคับแทน ส่วนทบวงนครบาลจะกำหนดให้เป็นหน่วยงานจัดสรรงบประมาณอุดหนุนแก่เทศบาลเหล่านั้น เป็นต้น ในระยะเดียวกันนั้นเอง พรรคกิจสังคมก็เสนอร่างกฎหมายจัดตั้งกระทรวงนครบาล ต่อสภาผู้แทนราษฎรเช่นกัน โดยกำหนดให้แบ่งพื้นที่กรุงเทพมหานคร ออกเป็นหน่วยการปกครองส่วนท้องถิ่น ที่มีชื่อเรียกใหม่ว่านครบาล จำนวน 11 แห่ง และให้ผู้บริหารกับสภานครบาลแต่ละแห่ง มาจากการเลือกตั้งโดยตรงของประชาชน ทั้งยังกำหนดให้องค์กรสาธารณูปโภคต่าง ๆ ในเขตนครหลวง ตลอดจนกองบัญชาการตำรวจนครบาล ย้ายมาขึ้นตรงต่อกระทรวงนครบาลด้วย และยังเปิดโอกาสให้จังหวัดหรือชุมชน ที่มีประชากรหนาแน่น และรายได้เพียงพอ ตามเกณฑ์ที่กำหนดไว้ ก็สามารถจัดตั้งเป็นนครบาลได้ และจะเข้าอยู่ในการกำกับดูแลของกระทรวงนครบาลโดยตรงเช่นกัน
ยุคพระราชบัญญัติ พ.ศ. 2528
เมื่อวันที่ 20 สิงหาคม พ.ศ. 2528 มีพระราชบัญญัติระเบียบบริหารราชการกรุงเทพมหานครขึ้นอีกครั้ง โดยยกเลิกพระราชบัญญัติฯ ฉบับปี พ.ศ. 2518 และพระราชบัญญัติแก้ไขเพิ่มเติมทั้ง 4 ฉบับ รวมถึงประกาศคณะปฏิวัติแก้ไขเพิ่มเติมด้วย แล้วกำหนดให้กรุงเทพมหานครเป็นนิติบุคคลและราชการบริหารส่วนท้องถิ่น โดยให้สภา กทม. มีสมาชิกซึ่งราษฎรเลือกตั้งตามเกณฑ์ แต่ละเขตเลือกตั้งมีจำนวนราษฎรใกล้เคียงกันประมาณหนึ่งแสนคน สามารถเลือกสมาชิกสภาได้หนึ่งคน มีกำหนดวาระคราวละสี่ปีนับแต่วันเลือกตั้งทั่วไป โดยให้สภาเลือกสมาชิกเป็นประธานสภาหนึ่งคน และรองประธานสภาไม่เกินสองคน ทั้งสองตำแหน่งมีวาระคราวละสองปี ส่วนผู้ว่าราชการ กทม. กำหนดให้มีหนึ่งคน ซึ่งราษฎรเลือกตั้งขึ้น ด้วยการออกเสียงลงคะแนนโดยตรงและลับ วาระการดำรงตำแหน่งคราวละสี่ปีนับแต่วันออกเสียงลงคะแนน มีอำนาจหน้าที่กำหนดนโยบาย และบริหารราชการให้เป็นไปตามกฎหมาย เป็นผู้รับผิดชอบการปฏิบัติราชการ และบังคับบัญชาข้าราชการและลูกจ้างของ กทม. กับให้มีรองผู้ว่าราชการ กทม. ไม่เกินสี่คน, เลขานุการผู้ว่าราชการหนึ่งคน ผู้ช่วยเลขานุการอีกไม่เกินสี่คน หากมีประธานที่ปรึกษาและที่ปรึกษาผู้ว่าราชการ ต้องมีรวมกันไม่เกิน 9 คน
นอกจากนี้ ยังจัดระเบียบราชการ กทม. ขึ้นใหม่ ประกอบด้วย สำนักงานเลขานุการสภากรุงเทพมหานคร ทำหน้าที่เกี่ยวกับราชการประจำของสภา กทม. มีเลขานุการสภากรุงเทพมหานครเป็นผู้บังคับบัญชา ขึ้นต่อปลัดกรุงเทพมหานคร โดยให้มีผู้ช่วยเลขานุการ, สำนักงานเลขานุการผู้ว่าราชการกรุงเทพมหานคร ทำหน้าที่เกี่ยวกับราชการและภารกิจของผู้ว่าราชการ กทม. มีเลขานุการผู้ว่าราชการกรุงเทพมหานครเป็นผู้บังคับบัญชา ขึ้นต่อปลัดกรุงเทพมหานคร โดยให้มีผู้ช่วยเลขานุการ และหัวหน้าสำนักงานเลขานุการตามลำดับ, สำนักงานคณะกรรมการข้าราชการกรุงเทพมหานคร ทำหน้าที่เกี่ยวกับราชการประจำของคณะกรรมการข้าราชการกรุงเทพมหานคร มีหัวหน้าสำนักงานคณะกรรมการข้าราชการกรุงเทพมหานครเป็นผู้บังคับบัญชา ขึ้นต่อประธานคณะกรรมการข้าราชการกรุงเทพมหานคร โดยจะให้มีผู้ช่วยหัวหน้าสำนักงานก็ได้, สำนักปลัดกรุงเทพมหานคร ทำหน้าที่เกี่ยวกับราชการประจำทั่วไปของ กทม. มีปลัดกรุงเทพมหานครเป็นผู้บังคับบัญชา โดยจะให้มีรองปลัดกรุงเทพมหานครคนเดียวหรือหลายคนก็ได้, สำนักหรือส่วนราชการอื่นที่มีสถานะเทียบเท่า ทำหน้าที่ราชการตามที่กำหนดโดยประกาศ กทม. มีผู้อำนวยการสำนักเป็นผู้บังคับบัญชา โดยจะให้มีรองผู้อำนวยการสำนักก็ได้
สำหรับเขต กำหนดให้ตั้งสำนักงานเขตขึ้นเป็นครั้งแรก มีผู้อำนวยการเขตเป็นผู้บังคับบัญชา รับผิดชอบการปฏิบัติราชการภายในเขต โดยจะให้มีผู้ช่วยผู้อำนวยการเขตก็ได้ และให้แต่ละเขตมีสภาเขตขึ้นเป็นครั้งแรก โดยสมาชิกมาจากการเลือกตั้ง จำนวนอย่างน้อยเขตละ 7 คน หากเขตใดมีราษฎรเกินทุกหนึ่งแสนคน ให้เลือกตั้งสมาชิกสภาของเขตนั้นเพิ่มอีกหนึ่งคน มีกำหนดวาระคราวละสี่ปีนับแต่วันเลือกตั้งทั่วไป อนึ่ง พระราชบัญญัตินี้ ยังกำหนดอำนาจหน้าที่ภายใต้บังคับของกฎหมายอื่น และการปฏิบัติสำหรับข้อบัญญัติกรุงเทพมหานคร เป็นต้น แต่มิได้มีบทบัญญัติว่าด้วยแขวงอีก โดยในการแบ่งส่วนการปกครอง กทม. ยังคงมีแขวงเป็นหน่วยย่อยของเขตอยู่ตามเดิม
หลังจากนั้น มีการแก้ไขเพิ่มเติมพระราชบัญญัติฉบับนี้ โดยออกเป็นพระราชบัญญัติ จำนวน 4 ฉบับ มีรายละเอียดดังต่อไปนี้
เครื่องหมายราชการ
กรุงเทพมหานครกำหนดเครื่องหมายราชการเป็นภาพพระอินทร์ พระหัตถ์ขวาทรงวชิราวุธ พระหัตถ์ซ้ายทรงตะขอ ประทับบนหลังช้างเอราวัณหนึ่งเศียรสี่งาทรงเครื่อง ประกอบด้วยรัศมีและลายเมฆ ซึ่งกรมศิลปากรออกแบบ โดยมีประกาศสำนักนายกรัฐมนตรีกำหนดตามพระราชบัญญัติเครื่องหมายราชการ พ.ศ. 2482 ฉบับที่ 60 ลงวันที่ 31 พฤษภาคม พ.ศ. 2516
ก่อนหน้านี้ ตราประจำจังหวัดพระนครเป็นภาพพระที่นั่งจักรีมหาปราสาท ต่อมาเมื่อยกสถานะขึ้นเป็นเทศบาลนครกรุงเทพฯ จึงเริ่มใช้ภาพพระอินทร์ทรงช้างเอราวัณตามรูปแบบปัจจุบัน ซึ่งมีที่มาจากพระดำริของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ที่ทรงเห็นว่าพระอินทร์เป็นผู้ปกครองเทวดาทั้งหลาย สืบเนื่องจากชื่อกรุงเทพมหานคร จึงเปรียบได้กับนายกเทศมนตรีซึ่งเป็นผู้ปกครองประชากรในเทศบาล อนึ่ง ในเครื่องหมายดังกล่าว พระอินทร์และช้างเอราวัณผินเฉียงไปทางซ้ายของตรา โดยไม่มีรัศมีและลายเมฆประกอบ และเมื่อยกสถานะขึ้นเป็นเทศบาลนครหลวง จึงเริ่มใช้รูปแบบดังเช่นปัจจุบัน ต่างเพียงชื่อที่กำกับเท่านั้น
ศาลาว่าการกรุงเทพมหานคร
ศาลาว่าการกรุงเทพมหานคร เป็นที่ทำการของหน่วยงานเกือบทั้งหมดขององค์กรปกครองส่วนท้องถิ่นกรุงเทพมหานคร ปัจจุบันมีสองแห่งคือ เลขที่ 173 ถนนดินสอ แขวงเสาชิงช้า เขตพระนคร และบริเวณริมถนนมิตรไมตรี แขวงดินแดง เขตดินแดง อันเป็นที่ตั้งของหน่วยงาน 8 สำนัก ได้แก่ สำนักการจราจรและขนส่ง, สำนักการโยธา, สำนักการระบายน้ำ, สำนักพัฒนาสังคม, สำนักการวางผังและพัฒนาเมือง, สำนักสิ่งแวดล้อม, สำนักอนามัย, สำนักวัฒนธรรม กีฬา และการท่องเที่ยว
โครงสร้างส่วนราชการกรุงเทพมหานคร
มีโรงเรียนทั้งหมด 437 แห่ง
สำนัก
สำนักงานเขตมีทั้งหมด 50 แห่ง
งบประมาณ
สำหรับรายจ่ายงบประมาณปี 2565 จำนวน 79,855 ล้านบาท แบ่งเป็น
โดยในปีนั้น กรุงเทพมหานครยังได้รับงบประมาณจากรัฐบาลปี 2566 อีกจำนวน 22,284 ล้านบาท
ตำบลโคกสำราญ (อำเภอบ้านแฮด)
โคกสำราญ เป็นตำบลหนึ่งของอำเภอบ้านแฮด จังหวัดขอนแก่น อยู่ห่างจากอำเภอบ้านแฮด 10 กิโลเมตรตามแนวถนนมิตรภาพ (ทางหลวงแผ่นดินหมายเลข 2) มีสภาพเป็นพื้นที่ลุ่ม ๆ ดอน ๆ ไม่มีภูเขา ไม่มีป่าไม้ เหมาะกับการเพาะปลูกเป็นบางส่วน มีลำห้วย หนอง คลอง บึง เป็นจำนวนมาก มีบึงแก่งละว้าขนาด 13,032 ไร่ มีลำน้ำชีไหลผ่าน 4 หมู่บ้าน
ประวัติ
โคกสำราญแต่เดิมเป็นหมู่บ้านเล็ก ๆ ในตำบลบ้านเป้า อำเภอชนบท ต่อมาอำเภอชนบทถูกยุบขึ้นตรงต่ออำเภอบ้านไผ่ และได้มีประกาศจัดตั้งตำบลโคกสำราญ อำเภอบ้านไผ่ โดยแบ่งท้องที่ออกมาจากตำบลบ้านเป้า (ตำบลบ้านแฮดปัจจุบัน) เมื่อวันที่ 31 พฤษภาคม พ.ศ. 2508 เมื่อวันที่ 5 กรกฎาคม พ.ศ. 2516 มีประกาศจัดตั้งสภาตำบลโคกสำราญขึ้นในพื้นที่ตำบล จนกระทั่งวันที่ 19 มกราคม พ.ศ. 2539 กระทรวงมหาดไทยได้ประกาศจัดตั้งสภาตำบลโคกสำราญเป็นองค์การบริหารส่วนตำบลโคกสำราญ
สภาผู้แทนราษฎรไทย ชุดที่ 23
สมาชิกสภาผู้แทนราษฎรไทย ชุดที่ 23 (23 ธันวาคม พ.ศ. 2550 - 10 พฤษภาคม พ.ศ. 2554) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 480 คน โดยมาจากการเลือกตั้งแบบแบ่งเขต 400 คน และการเลือกตั้งแบบสัดส่วน 80 คน ซึ่งมีการเลือกตั้งเมื่อวันที่ 23 ธันวาคม พ.ศ. 2550 และประกาศยุบสภาในวันที่ 10 พฤษภาคม พ.ศ. 2554
รายนามสมาชิกสภาผู้แทนราษฎรแบบสัดส่วน
มีรายนามดังนี้
ตำบลโคกสำราญ (อำเภอบ้านแฮด)
ประวัติ
เมื่อวันที่ 19 กรกฎาคม พ.ศ. 2551 กระทรวงมหาดไทยได้ประกาศจัดตั้งองค์การบริหารส่วนตำบลโคกสำราญเป็นเทศบาลตำบลโคกสำราญ ในช่วงแรกมีฐานะเป็นเทศบาลขนาดเล็ก และเมื่อวันที่ 28 มีนาคม พ.ศ. 2554 เปลี่ยนฐานะเป็นเทศบาลขนาดกลาง มาจนปัจจุบัน
สภาผู้แทนราษฎรไทย ชุดที่ 23
รายนามสมาชิกสภาผู้แทนราษฎรแบบแบ่งเขต
มีรายนามดังนี้
การสิ้นสุดลงของสภาผู้แทนราษฎร
สภาผู้แทนราษฎรคณะนี้สิ้นสุดลงเมื่อวันที่ 10 พฤษภาคม พ.ศ. 2554 เมื่อนายกรัฐมนตรีได้ทูลเกล้าฯพระราชกฤษฎีกายุบสภา และได้โปรดเกล้าฯลงมาเมื่อวันที่ 9 พฤษภาคม ปีเดียวกัน โดยมีผลตั้งแต่วันที่ 10 พฤษภาคม พ.ศ. 2554 ซึ่งเหตุผลในการยุบสภาครั้งนี้ นายกรัฐมนตรีให้เหตุผลว่า เพื่อเปิดโอกาสให้ประชาชนร่วมตัดสินใจแก้ไขปัญหาของประเทศชาติอีกครั้ง ซึ่งการยุบสภาครั้งนี้ทำไปด้วยความเต็มใจ
ตำบลโคกสำราญ (อำเภอบ้านแฮด)
การแบ่งเขตการปกครอง
ตำบลโคกสำราญแบ่งเขตการปกครองออกเป็น 16 หมู่บ้าน ได้แก่
เสือสั่งฟ้า 2 พยัคฆ์ผยอง
เสือสั่งฟ้า 2 พยัคฆ์ผยอง (Legend of Tiger II - the invicible) เป็นละครโทรทัศน์ไทย พ.ศ. 2556 ออกอากาศทางช่อง 7 ตั้งแต่วันที่ 30 มกราคม ถึง 11 เมษายน พ.ศ. 2556 ในวันพุธและพฤหัสบดี เวลา 20.25 น. (เวลามาตรฐานไทย) จำนวน 22 ตอน เป็นภาคต่อของ เสือสั่งฟ้า ในปี พ.ศ. 2554
เรื่องย่อ
ในปี พ.ศ. 2525 กรุงเทพมหานครฉลองครบรอบ 200 ปี กลุ่มโจรที่มีชื่อเสียงในสมัยรัชกาลที่ 5 นำโดยขุนโชติ (วินัย ไกรบุตร) ได้ฟื้นคืนชีพขึ้นมา ทำให้เสือหาญ (เคลลี่ ธนะพัฒน์) ที่บวชเป็นพระต้องสึกออกมาและต้องทำพิธีชุบตัวให้กลับเป็นหนุ่มอีกครั้ง และได้พบกับ กล้า พันธุ์สิงห์ (วงศกร ปรมัตถากร) หลานชาย (ลูกชายคนเดียวของพลตำรวจตรีเพชรซึ่งเป็นลูกชายของเสือหาญ) และทั้งคู่ต้องร่วมมือกันต่อสู้กับขุนโชติจนทำให้กล้าได้เรียนวิชาอาคมและรับรู้ที่มาของตน
ซิมโฟนีหมายเลข 8 (ชูเบิร์ท)
ซิมโฟนีหมายเลข 8 ในบันไดเสียง บี ไมเนอร์ (Symphony No. 8 in B minor, D.759 "Unfinished") เป็นผลงานประพันธ์ของฟรันทซ์ ชูเบิร์ท เริ่มแต่งตั้งแต่ปี ค.ศ. 1822 แต่แล้วเสร็จเพียงสองมูฟเมนต์ จากทั้งหมดสี่มูฟเมนต์ ส่วนสองมูฟเมนต์ที่เหลือชูเบิร์ทเพียงเขียนร่างไว้ แต่ไม่ได้แต่งต่อจนเสร็จ ทั้งที่เขายังมีชีวิตอยู่ และยังประพันธ์ผลงานชิ้นอื่นๆ ต่อมาอีก 6 ปี ทำให้ซิมโฟนีชิ้นนี้ถูกเรียกว่าเป็น "ซิมโฟนีที่ยังแต่งไม่เสร็จ" (Unvollendete Sinfonie; Unfinished Symphony)
ชูเบิร์ทแต่งซิมโฟนีบทนี้เพื่ออุทิศให้กับชุมชนดนตรีแห่งเมืองกราซ (Graz Music Society) ที่มอบประกาศนียบัตรเพื่อเป็นเกียรติให้กับเขาในปี ค.ศ. 1823 โดยให้มูฟเมนต์แรกอยู่ในจังหวะ 3/4 มูฟเมนต์ที่สองอยู่ในจังหวะ 3/8 ส่วนมูฟเมนต์ที่สาม เขาร่างสกอร์สำหรับเปียโนแล้วเสร็จในจังหวะ 3/4 และร่างสกอร์ฉบับสมบูรณ์สำหรับวงออร์เคสตราค้างไว้เพียง 2 หน้า  ปัจจุบันยังไม่พบหลักฐานว่าชูเบิร์ทได้ร่างมูฟเมนต์ที่สี่ไว้หรือไม่
สองมูฟเมนต์ที่ชูเบิร์ทแต่งเสร็จสมบูรณ์ ประกอบด้วย
บางครั้ง อาจเรียกซิมโฟนีฉบับนี้ว่า "ซิมโฟนีหมายเลข 7" เนื่องจากซิมโฟนีหมายเลข 7 ในบันไดเสียง อี เมเจอร์ ที่เขาแต่งค้างไว้ก่อนหน้าตั้งแต่ปี ค.ศ. 1821 ก็ยังไม่เสร็จเช่นกัน ผลงานชิ้นสมบูรณ์ชิ้นสุดท้ายของชูเบิร์ท คือ ซิมโฟนีหมายเลข 6 (ในบันไดเสียง ซี เมเจอร์)
ริชาร์ด ร็อดเจอร์ส
ริชาร์ด ชาร์ลส ร็อดเจอร์ส (28 มิถุนายน ค.ศ. 1902 - 30 ธันวาคม ค.ศ. 1979) นักแต่งเพลง และละครเพลงชาวอเมริกัน มีผลงานแต่งทำนองเพลงมากกว่า 900 เพลง และละครบรอดเวย์ 40 เรื่อง รวมไปถึงเพลงประกอบภาพยนตร์และรายการโทรทัศน์  โดยมีชื่อเสียงจากผลงานร่วมกับนักแต่งคำร้อง ลอเรนซ์ ฮาร์ท  ในชื่อ "ร็อดเจอร์ส และฮาร์ท"  (Rodgers and Hart) ระหว่างปี ค.ศ. 1919 - ค.ศ. 1942 และกับออสการ์ แฮมเมอร์สไตน์ที่ 2 ในชื่อ "ร็อดเจอร์ส และแฮมเมอร์สไตน์" (Rodgers and Hammerstein) ระหว่างปี ค.ศ. 1943 - ค.ศ. 1957
ริชาร์ด ร็อดเจอร์ส เป็นนักแต่งเพลงเพียงหนึ่งในสองคน ที่ได้รับรางวัลด้านดนตรีจากทุกสถาบันหลัก ทั้ง รางวัลออสการ์ รางวัลแกรมมี รางวัลเอมมี รางวัลโทนี และรางวัลพูลิตเซอร์ (อีกคนหนึ่งคือ มาร์วิน แฮมลิสช์)
ผลงานร่วมของ ร็อดเจอร์ส และแฮมเมอร์สไตน์ ที่มีชื่อเสียงจำนวน 5 เรื่อง คือ Oklahoma!, Carousel, South Pacific (มนต์รักเพลงใต้), The King and I (เดอะคิงแอนไอ) และ The Sound of Music (มนต์รักเพลงสวรรค์)
แหล่งข้อมูลอื่น
19021979
ธงชาติไลบีเรีย
ธงชาติไลบีเรีย มีรูปลักษณ์ที่เลียนแบบมาจากธงชาติสหรัฐอเมริกา ลักษณะเป็นธงสี่เหลี่ยมผืนผ้ากว้าง 10 ส่วน ยาว 19 ส่วน พื้นธงเป็นริ้วสีแดงสลับขาวรวม 11 ริ้ว แบ่งเป็นริ้วแดง 6 ริ้ว ริ้วขาว 5 ริ้ว ที่มุมธงบนด้านคันธงเป็นรูปสี่เหลี่ยมจตุรัสสีน้ำเงิน ความกว้างเท่ากับความกว้างของริ้วแดงสลับขาวรวมกัน 5 ริ้ว ภายในพื้นสีน้ำเงินั้นมีรูปดาวห้าแฉกสีขาวดวงใหญ่ 1 ดวง
เหตุที่ธงชาติไลบีเรียมีลักษณะคล้ายคลึงกับธงชาติสหรัฐอเมริกานั้น ก็เพื่อให้เชื่อมโยงถึงประเทศสหรัฐอเมริกา ซึ่งเป็นผู้จัดตั้งอาณานิคมไลบีเรียเมื่อปี ค.ศ. 1822 เพื่อเป็นถิ่นฐานทำกินของทาสผิวดำที่ได้รับการปลดปล่อยให้เป็นอิสระ ก่อนจะมอบเอกราชโดยสมบูรณ์ให้ในปี ค.ศ. 1847
พระนคร 2410
ละครเรื่องเรื่องนี้สร้างจากนวนิยายเรื่อง พระนคร ๒๔๑๐ แม่สื่อตัวร้ายกับนายโปลิศ โดย ตฤณภัทร มีฉากหลังอยู่ในสมัยรัชกาลที่ 4
จัสติฟายด์
Justified (Justified) เป็นผลงานสตูดิโออัลบั้มชุดที่ 1 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกขายเมื่อ 5 พฤศจิกายน พ.ศ. 2545 กับสังกัดไจฟ์
เนยเชีย
เนยเชีย (shea butter) เป็นไขมันสีขาวเหลืองที่สกัดได้จากเมล็ดต้นเชีย (Vitellaria paradoxa) ซึ่งเป็นพืชท้องถิ่นในทวีปแอฟริกา เนยเชียเป็นไขมันประเภทไตรกลีเซอไรด์ที่ประกอบด้วยกรดไขมันหลายชนิด ได้แก่ กรดโอเลอิก (40-60%), กรดสเตียริก (20-50%), กรดลิโนเลอิก (3-11%), กรดปาล์มิติก (2-9%), กรดลิโนเลนิกอัลฟา (<1%) และกรดอะราคิดิก (<1%)
เนยเชียนิยมใช้เป็นสารเพิ่มความชุ่มชื้นในเครื่องสำอางหลายชนิด เช่น ลิปกลอส, โลชัน, ครีม, ผลิตภัณฑ์บำรุงเส้นผมและสบู่ แต่ในเชิงพาณิชย์ไม่นิยมใช้เนยเชียทำสบู่เพราะต้นทุนสูงและคุณสมบัติที่ไม่ค่อยแปรสภาพเป็นสบู่เมื่อทำปฏิกิริยากับแอลคาไลน์ ในทางการแพทย์ใช้ผสมเป็นยาประเภทขี้ผึ้งเพราะมีคุณสมบัติต้านการอักเสบ ในอุตสาหกรรมผลิตช็อกโกแลต บางครั้งมีการผสมเนยเชียกับไขมันอื่น ๆ เพื่อใช้แทนเนยโกโก้ แต่จะให้รสชาติที่ต่างกัน
องค์กรเพื่อการพัฒนาระหว่างประเทศแห่งสหรัฐอเมริกาและหลายบริษัท ได้จัดระดับความบริสุทธิ์ของเนยเชียเป็น 5 ระดับ ได้แก่:
ทรู อะคาเดมี่ แฟนเทเชีย
ทรู อะคาเดมี่ แฟนเทเชีย (True Academy Fantasia) (เดิมชื่อ ยูบีซี อะคาเดมี่ แฟนเทเชีย) (UBC Academy Fantasia) หรือ ปฏิบัติการล่าฝัน เป็นรายการเรียลลิตี้โชว์เพื่อค้นหานักล่าฝันที่ได้รับความนิยมสูงสุด บริษัท ทรู วิชั่นส์ จำกัด (มหาชน)ซื้อลิขสิทธิ์และรูปแบบของรายการ ลากาเดเมีย จากประเทศเม็กซิโก ซึ่งมีรูปแบบที่คล้ายคลึงกับรายการ Star Academy ที่แพร่หลายไปทั่วโลกแต่ปรับเปลี่ยนมาเป็นเรียลลิตี้ 24 ชั่วโมง เป็นลำดับที่ 3 ถัดจากมาเลเซียและอินโดนีเซีย
รูปแบบรายการ
เมื่อจบการแข่งขันในทุกซีซั่น นักล่าฝันทุกคนจะได้รับการเซ็นสัญญาเข้าสู่สังกัด ทรู แฟนเทเชีย ในอดีตช่วง AF1 - AF10 เป็นเวลา 5 ปี ปัจจุบัน ช่วง AF11 - AF12 เซ็นสัญญาเข้าสู่สังกัด ทรู แฟนเทเชีย เป็นระยะเวลาแค่ 1 ปีเท่านั้น แล้วแต่นักล่าฝันจะต่อสัญญา เพื่อดูแลงานศิลปินและสร้างผลงานในบันเทิงในด้านต่าง ๆ โดยจะอ้างอิงตามความสามารถของแต่ละบุคคล โดยในฤดูกาลที่ 5 กิติกร เพ็ญโรจน์ กรรมการผู้จัดการในขณะนั้น ได้ให้สัมภาษณ์ว่า “การสร้างศิลปินจากนักล่าฝันจะเน้นสร้างคาแร็กเตอร์ให้แตกต่างกันมากขึ้น และไม่จำเป็นที่ว่าทุกคนจะได้ออกอัลบั้มเดี่ยว”
ยุทธวิธีทางการตลาด
ในฤดูกาลที่ 6 ทางทรูได้ประชาสัมพันธ์ว่าจะเป็นการออกอากาศในระบบสามมิติ ซึ่งหลังจากออกอากาศประมาณ 3 สัปดาห์แรกของการแข่งขันก็มีเสียงท้วงติงจากผู้ชมรายการในเรื่องความผิดพลาดระหว่างการถ่ายทอดสด ส่วนในฤดูกาลที่ 7 เป็นครั้งแรกที่ทรูใช้เครือข่ายสังคมออนไลน์ และเฟซบุ๊ก ในการประชาสัมพันธ์รายการร่วมกับเว็บไซต์หลัก และมีการถ่ายทอดสด ในระบบ HD และ ตั้งแต่ฤดูกาลที่ 8 เป็นต้นไป ได้เพิ่มการถ่ายทอดสดอีก 1 ช่องทาง นั่นก็คือ จานดาวเทียมระบบ C-Band ผ่านดาวเทียม ไทยคม 5
คอนเสิร์ตรอบชิงชนะเลิศ
ใช้เฉพาะในการจัดคอนเสิร์ตรอบสุดท้ายเท่านั้นและรายได้จากการจำหน่ายบัตรคอนเสิร์ตจะนำไปมอบให้กับการกุศล
รายงานความเคลื่อนไหว
ส่วน AF11 นั้นไม่มีการผลิตรายการนี้
เพลงนักล่าฝัน
เพลง นักล่าฝัน เป็นเพลงประจำรายการทรู อะคาเดมี่ แฟนเทเชีย ที่นักล่าฝันจะต้องร้องเปิดคอนเสิร์ตและปิดคอนเสิร์ตในทุกวันเสาร์ที่มีคอนเสิร์ตประจำสัปดาห์ โดยภัคศรณ์ ลีนุตพงษ์ (ลินา) ได้แต่งเนื้อร้องไว้ ทั้งนี้ในแต่ละซีซั่นก็จะมีการเปลี่ยนแปลงทำนองเพลงให้เข้ากับ Theme หลักของซีซั่นนั้นด้วย
The Producer นักปั้นมือทอง
The Producer นักปั้นมือทอง เป็นรายการเรียลลิตี้โชว์แข่งขันทำดนตรีของ 4 โปรดิวเซอร์ชั้นนำแห่งวงการดนตรีไทย ได้แก่ ฟอร์ด - สบชัย ไกรยูรเสน, หนึ่ง - จักรวาล เสาธงยุติธรรม, แมว - จิรศักดิ์ ปานพุ่ม และ เพชร สหรัตน์ เพื่อค้นหาสุดยอดโปรดิวเซอร์ของประเทศไทย ผลิตโดย บริษัท เซ้นส์ เอนเตอร์เทนเมนท์ จำกัด ออกอากาศทุกวันเสาร์ เวลา 18:20 น. - 19:50 น. ทางสถานีโทรทัศน์สีกองทัพบกช่อง 7 ดำเนินรายการโดย เอ - วราวุธ เจนธนากุล
รอบแรก
โปรดิวเซอร์ทั้ง 4 คน จะต้องนำศิลปินมาเข้าร่วมทีม ทีมละ 6 คน ตามประเภทที่กำหนดให้ คือ 1.ศิลปินเสียงทรงพลัง 2.ศิลปินลูกทุ่ง 3.ศิลปินร็อก 4.ศิลปินยุค 90's 5.ศิลปินตลก และ 6.พระเอกหรือนางเอก โดยศิลปินจะอยู่ใน Secret Wall โดยไม่มีการเปิดเผยตัวตน และผู้ชมจะเห็นแต่เงาของศิลปินเท่านั้น นอกจากนี้ยังมีดาราคอมเมนเตเตอร์สลับสับเปลี่ยนกันมาทายศิลปินใน Secret Wall ทุกสัปดาห์ และในรอบนี้โปรดิวเซอร์จะต้องนำเพลงมาเรียบเรียงใหม่ให้ศิลปินนำไปขับร้องแข่งกันเป็นคู่ตามโจทย์ที่กำหนดให้ ซึ่งโจทย์ที่ได้จะไม่เหมือนกันในแต่ละคู่ ผลการตัดสินจะมาจากการโหวตของผู้ชมในสตูดิโอ 300 คน หลังการร้องเสร็จ และหลังโหวตเสร็จ ทางรายการจะเฉลยเจ้าของเสียงใน Secret Wall และจะประกาศผลหลังจบการแข่งขันของแต่ละคู่ โปรดิวเซอร์ท่านใดได้คะแนนจากผู้ชมในสตูดิโอมากกว่าจะได้รับ 1 คะแนน และศิลปินในทีมโปรดิวเซอร์ที่ได้คะแนนน้อยกว่าในแต่ละคู่จะถูกคัดออกจากการแข่งขันทันที และหลังจากจบการแข่งขันในรอบแรก หากคะแนนสะสมเท่ากันจะวัดจากผลคะแนนรวมทั้งหมดที่ 300 คนในสตูดิโอโหวตให้ในทุกคู่ โปรดิวเซอร์ที่มีคะแนนรวมสูงสุดจะได้สิทธิ์เลือกศิลปินเข้าร่วมทีมเพื่อแข่งขันในรอบที่ 2 ก่อนเป็นคนแรก โปรดิวเซอร์ที่มีคะแนนรวมต่ำสุดจะถูกคัดออกจากการแข่งขันทันที
รอบรองชนะเลิศ
โปรดิวเซอร์ที่ผ่านเข้ารอบทั้ง 3 คนจะต้องทำเพลงตามโจทย์แนวเพลงที่ทางรายการกำหนดให้ คือ 1.แนวเพลงร็อก 2.แนวเพลงฮิปฮอปและอาร์แอนด์บี 3.แนวเพลงไทยป็อป 4.แนวเพลงลูกทุ่ง โดยโปรดิวเซอร์ทั้ง 3 คนจะต้องเรียบเรียงเพลงใหม่ รวมทั้งวางแผนในการส่งศิลปินในทีมมาแข่งขันกัน โดยมีการรวมคะแนนจาก 1.การโหวตของผู้ชมในสตูดิโอ 300 คน โหวตให้คนละ 1 คะแนน 2.คอมเมนเตเตอร์ประจำรายการ 5 คน คนละ 20 คะแนน รวม 100 คะแนน และ 3.คอมเมนเตเตอร์พิเศษฝ่ายต่างๆ ในแต่ละสัปดาห์อีก 100 คะแนน รวม 500 คะแนน โปรดิวเซอร์ที่ได้รับคะแนนสูงสุด จะได้รับ 2 คะแนน อันดับ 2 ได้ 1 คะแนน และอันดับสุดท้าย จะไม่ได้คะแนน และศิลปินในทีมโปรดิวเซอร์คนนั้นจะถูกคัดออกจากการแข่งขันทันที และโปรดิวเซอร์ที่ได้คะแนนน้อยที่สุดจะถูกคัดออกจากการแข่งขันเช่นกัน
รอบชิงชนะเลิศ
ศิลปินที่ผ่านเข้ารอบทั้ง 8 คนมีสิทธิ์เลือกว่าจะอยู่กับโปรดิวเซอร์คนใดจาก 2 คนที่เหลือ โดยผู้ที่ได้คะแนนโหวตจาก 500 คะแนนในรอบรองชนะเลิศสูงสุดจะมีสิทธิ์เลือกก่อน และผู้ที่ได้คะแนนโหวตรองลงมาจะมีสิทธิ์เลือกเป็นลำดับต่อมา และถ้าลูกทีมของโปรดิวเซอร์คนใดคนหนึ่งมีจำนวนครบแล้ว ศิลปินที่ยังไม่ได้เลือกทั้งหมดจะถูกตัดเข้าไปอยู่กับโปรดิวเซอร์อีกคนโดยอัตโนมัติ
ในรอบนี้ โปรดิวเซอร์จะต้องทำเพลงในโจทย์ Featuring Show โดยให้นำลูกทีมของตนเองไปจับคู่ร้องเพลงร่วมกับศิลปินท่านอื่น โดยมีการรวมคะแนนจาก 1. การโหวตของผู้ชมในสตูดิโอ 300 คน โหวตให้คนละ 1 คะแนน 2. คอมเมนเตเตอร์ประจำรายการ 5 คน คนละ 20 คะแนน รวม 100 คะแนน และ 3.ผลโหวตจากผู้ชมทางบ้านตั้งแต่วันที่ 1 – 8 กันยายน พ.ศ. 2561 โดยผ่าน 2 ช่องทาง คือ SMS ซึ่งสามารถโหวตได้ไม่จำกัดจำนวนครั้ง และโพลในเฟซบุ๊ก ซึ่งจะโหวตหลายคนก็ได้ แต่โหวตได้เพียงคนละ 1 ครั้ง/วัน โปรดิวเซอร์ที่ได้คะแนนรวมจาก 3 ส่วนนี้มากที่สุดจะได้เป็นสุดยอดโปรดิวเซอร์ของประเทศไทย และรับเงินรางวัล 1,000,000 บาท และโปรดิวเซอร์ทุกคนจะมอบเงินรางวัลนี้ให้แก่ มูลนิธิสายใจไทย ในพระบรมราชูปถัมภ์
Episode 1 (9 มิถุนายน พ.ศ. 2561)
สัปดาห์ที่ 1 ออกอากาศเมื่อวันที่ 9 มิถุนายน พ.ศ. 2561
Episode 2 (16 มิถุนายน พ.ศ. 2561)
สัปดาห์ที่ 2 ออกอากาศเมื่อวันที่ 16 มิถุนายน พ.ศ. 2561
Episode 3 (23 มิถุนายน พ.ศ. 2561)
สัปดาห์ที่ 3 ออกอากาศเมื่อวันที่ 23 มิถุนายน พ.ศ. 2561
Episode 4 (30 มิถุนายน พ.ศ. 2561)
สัปดาห์ที่ 4 ออกอากาศเมื่อวันที่ 30 มิถุนายน พ.ศ. 2561
Episode 5 (7 กรกฎาคม พ.ศ. 2561)
สัปดาห์ที่ 5 ออกอากาศเมื่อวันที่ 7 กรกฎาคม พ.ศ. 2561
คะแนนรวม
เมื่อคะแนนเท่ากัน จะนับจากคะแนนโหวตจาก 300 คนในสตูดิโอในแต่ละโจทย์ ซึ่งจะมีผลต่อลำดับการเลือกศิลปินเข้าทีมของโปรดิวเซอร์
Episode 7 (21 กรกฎาคม พ.ศ. 2561)
สัปดาห์ที่ 7 ออกอากาศเมื่อวันที่ 21 กรกฎาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงร็อก
Episode 8 (4 สิงหาคม พ.ศ. 2561)
สัปดาห์ที่ 8 ออกอากาศเมื่อวันที่ 4 สิงหาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงฮิปฮอปและอาร์แอนด์บี
Episode 10 (25 สิงหาคม พ.ศ. 2561)
สัปดาห์ที่ 10 ออกอากาศเมื่อวันที่ 25 สิงหาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงไทยป็อป
สมาชิกทีม
แทน สำราญ ช่วยจำแนก ที่ติดภารกิจ
แทน บอล เชิญยิ้ม ที่ติดภารกิจ
Episode 11 (1 กันยายน พ.ศ. 2561)
สัปดาห์ที่ 11 ออกอากาศเมื่อวันที่ 1 กันยายน พ.ศ. 2561
Episode 12 (8 กันยายน พ.ศ. 2561)
สัปดาห์ที่ 12 ออกอากาศเมื่อวันที่ 8 กันยายน พ.ศ. 2561
โชว์พิเศษจากรายการ
ในบางวันหรือบางตอนของรายการอาจจะมีโชว์พิเศษจากทางรายการ ซึ่งมีดังนี้
Episode 7 (21 กรกฎาคม พ.ศ. 2561)
เป็นโชว์พิเศษของคอมเมนเตเตอร์พิเศษฝ่ายร็อก : อุ๊ - หฤทัย ม่วงบุญศรี
Episode 8 (4 สิงหาคม พ.ศ. 2561)
เป็นโชว์พิเศษของคอมเมนเตเตอร์พิเศษฝ่ายฮิปฮอปและอาร์แอนด์บี : บี - พีระพัฒน์ เถรว่อง
Episode 9 (18 สิงหาคม พ.ศ. 2561)
เป็นโชว์พิเศษของคอมเมนเตเตอร์พิเศษฝ่ายลูกทุ่ง : ตั๊กแตน ชลดา
อาลีมิน
อาลีมิน บิน ปราวีโรดีร์โจ (Alimin bin Prawirodirdjo) เป็นนักชาตินิยมชาวอินโดนีเซีย และเป็นสมาชิกระดับสูงของพรรคคอมมิวนิสต์อินโดนีเซีย และเป็นผู้ที่ร่วมวางแผนการก่อกบฏของพรรคคอมมิวนิสต์ระหว่าง พ.ศ. 2469–2470
อาลีมินเกิดที่เมืองซูราการ์ตา เกาะชวา เมื่อ พ.ศ. 2432 เขาได้เข้าเรียนในโรงเรียนตามแบบตะวันตกในจาการ์ตา และเป็นผู้ที่รอบรู้หลายภาษาทั้งภาษาดัตช์ ภาษาฝรั่งเศส ภาษาอังกฤษ ภาษาชวา และภาษาซุนดา เมื่อเรียนจบ เขาทำงานเป็นนักหนังสือพิมพ์ และเป็นสมาชิกองค์กรทางการเมืองหลายแห่ง ไดแก่ องค์การบูดีอูโตโม พรรคซาเรกัตอิซลัม และพรรคคอมมิวนิสต์อินโดนีเซีย จนกระทั่งทางซาเรกัตอิซลัมหันไปเน้นศาสนาอิสลามมากขึ้น และต้องการกำจัดผู้ที่นิยมคอมมิวนิสต์ออกไป อาลีมินจึงลาออกจากซาเรกัตอิซลัม ใน พ.ศ. 2467 ในปีเดียวกันนั้น พรรคคอมมิวนิสต์อินโดนีเซียได้เริ่มวางแผนก่อการกบฏเพื่อโค่นล้มการปกครองของเนเธอร์แลนด์ ใน พ.ศ. 2468 พรรคคอมมิวนิสต์เริ่มการปฏิวัติโดยการนัดหยุดงาน แต่ฝ่ายเนเธอร์แลนด์ไหวตัวทัน สามารถจับกุมผู้นำพรรคคอมมิวนิสต์ที่สำคัญได้หลายคน ส่วนอาลีมินนั้นหนีไปฟิลิปปินส์
บัฟฟาโล (รัฐนิวยอร์ก)
บัฟฟาโล (Buffalo) เป็นเมืองที่ใหญ่เป็นอันดับที่สองของรัฐนิวยอร์กในสหรัฐและเป็นเมืองหลวงของเทศมณฑลอีรี บัฟฟาโลตั้งอยู่ทางตะวันออกของทะเลสาบอีรี ใกล้กับพรมแดนแคนาดาบริเวณเซาท์ออนแทรีโอและส่วนต้นของน้ำตกไนแอการา ใน ค.ศ. 2019 เมืองมีประชากรโดยประมาณ 255,284 คน ทำให้บัฟฟาโลเป็นเมืองที่ใหญ่เป็นอันดับที่ 86 ของสหรัฐ เมืองบัฟฟาโลและไนแอการาฟอลส์ที่อยู่ข้างเคียงผนวกรวมเป็นเขตมหานครบัฟฟาโล–ไนแอการาฟอลส์ (MSA) ซึ่งกินพื้นที่สองเทศมณฑลและมีประชากรโดยประมาณอยู่ที่ 1.1 ล้านคนเมื่อ ค.ศ. 2019 ทำให้เป็นเขตมหานครที่ใหญ่เป็นอันดับที่ 49 ของประเทศ นอกจากนี้ ตัวเมืองและภูมิภาคนิวยอร์กตะวันตกที่อยู่ล้อมรอบก็เป็นพื้นที่ทางเศรษฐกิจที่มีประชากรมากที่สุดที่ตั้งอยู่ระหว่างบอสตันและคลีฟแลนด์
บัฟฟาโลยกฐานะเป็นนครใน ค.ศ. 1832 เพื่อเป็นเมืองปลายทางของคลองอีรี ทำให้ตัวเมืองเติบโตขึ้นอย่างรวดเร็วในฐานะเมืองท่าในแผ่นดินระหว่างเกรตเล้กส์และมหาสมุทรแอตแลนติก การขนถ่ายสินค้าทำให้บัฟฟาโลเป็นเมืองท่าที่ขนถ่ายสินค้ามากที่สุดในโลกในตอนนั้น แต่ต่อมา การขนส่งทางรางเข้ามามีบทบาทแทนที่การขนส่งทางคลอง ทำให้บัฟฟาโลกลายเป็นศูนย์กลางรถไฟที่ใหญ่ที่สุดรองจากชิคาโก กลางคริสต์ศตวรรษที่ 19 เมืองเริ่มมีบทบาทในด้านการผลิต โดยมีการผลิตเหล็กเป็นส่วนสำคัญในช่วงหลัง การเปิดตัวของเส้นทางเดินเรือเซนต์ลอว์เรนซ์และการลดบทบาทของอุตสาหกรรมทำให้เศรษฐกิจของเมืองเปลี่ยนไปเป็นรูปแบบการบริการเป็นหลัก อาทิ สาธารณสุข, การค้าปลีก, การท่องเที่ยว, โลจิสติกส์ และการศึกษา ในขณะที่อุตสาหกรรมการผลิตยังคงเหลืออยู่บ้าง ผลิตภัณฑ์มวลรวมในประเทศ (GDP) ของเขตมหานครบัฟฟาโล–ไนแอการาฟอลส์อยู่ที่ 53 พันล้านดอลลาร์ในปี 2019
บัฟฟาโลมีอัตลักษณ์ทางวัฒนธรรมที่สำคัญ อาทิ ระบบสวนสาธารณะในเขตเมืองที่เก่าแก่ที่สุดในสหรัฐ, หอศิลป์อัลไบรจ์–น็อกซ์, วงออร์เคสตราฟิลฮาร์มอนิกบัฟฟาโล, โรงละครเชียส์, พิพิธภัณฑ์วิทยาศาสตร์บัฟฟาโล และหลายเทศกาลในรอบปี เมืองยังเป็นที่รู้จักในด้านสภาพอากาศในฤดูหนาว, ปีกไก่บัฟฟาโล และยังเป็นที่ตั้งของทีมกีฬาอาชีพในเมเจอร์ลีกอย่างบัฟฟาโลบิลส์และบัฟฟาโลเซเบอส์
มัลติเวิร์ส (จักรวาลภาพยนตร์มาร์เวล)
มัลติเวิร์ส (Multiverse) เป็นฉากสมมติในจักรวาลภาพยนตร์มาร์เวล (MCU) แฟรนไชส์สื่อ อ้างอิงจากฉากในชื่อเดียวกันจากมาร์เวลคอมิกส์ เป็นการรวบรวมความเป็นจริงที่แตกต่างกันและมิติ พบครั้งแรกในภาพยนตร์เรื่อง จอมเวทย์มหากาฬ (2016) และกลับมาอีกครั้งในภาพยนตร์เรื่อง อเวนเจอร์ส: เผด็จศึก (2019) ก่อนที่จะมีบทบาทสำคัญในระยะที่ 4, ระยะที่ 5 และ ระยะที่ 6 ของแฟรนไชส์ซึ่งรวมเรียกว่า "เดอะมัลติเวิร์สซากา"
มิสแกรนด์ไทยแลนด์ 2015
มิสแกรนด์ไทยแลนด์ 2015 (Miss Grand Thailand 2015) เป็นการประกวดมิสแกรนด์ไทยแลนด์ครั้งที่ 3 ซึ่งมีการทำกิจกรรมการเก็บตัวการประกวด ณ จังหวัดชุมพร และมีการประกวดรอบตัดสินในวันที่ 12 พฤษภาคม พ.ศ. 2558 โดยดำเนินงานถ่ายทอดสดโดย ช่อง 7
ปรภัสสร วรสิรินดา ผู้ดำรงตำแหน่งมิสแกรนด์ไทยแลนด์ 2014 จากจังหวัดนครราชสีมา ได้มอบมงกุฎและสายสะพายให้แก่ รัตติกร ขุนโสม จากจังหวัดสงขลา ได้รับตำแหน่งมิสแกรนด์ไทยแลนด์ 2015 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2015 ณ อินดอร์ สเตเดียม หัวหมาก
ผู้เข้าประกวด
ผู้เข้าประกวด 50 คนสุดท้าย ได้รับการยืนยันแล้ว:
แหล่งข้อมูลอื่น
<references group="เปรี่ยนชื่อ" />
เหมา มาลินี
เหมา มาลินี (เห-มา; हेमा मालिनी; ஹேமா மாலினி) เกิดเมื่อวันที่ 16 ตุลาคม พ.ศ. 2491 เป็นนักแสดงบอลลีวูดเชื้อสายทมิฬ สามีของเธอ คือ ธรรมเมนทร ตัวเธอมีบุตร 3 คน เป็น ชาย 2 หญิง 1 คือ ซันนี่ เทโอล บ๊อบบี้ เทโอล และ อีศา เทโอล มีผลงานภาพยนตร์ที่สำคัญของเหมา คือ โชเล่ย์ และ baabul
จักรพรรดินีเซี่ยวคังจาง
สมเด็จพระจักรพรรดินีเสี้ยวคังจาง (孝康章皇后Empress Xiaokangzhang) เดิมทรงเป็นสมเด็จพระมเหสีในสมเด็จพระจักรพรรดิซุ่นจื้อโดยพระนางทรงมาจาก ราชสกุล ทังกิยา และพระนางทรงที่รู้จักในฐานะของพระราชมารดาของสมเด็จพระจักรพรรดิคังซี
พระราชอิสริยยศหลังสวรรคต
สมเด็จพระจักรพรรดินีเสี้ยวคังจางได้รับการเฉลิมพระนามหลังเสด็จสวรรคตแล้วว่า :
เส้นเมริเดียนที่ 79 องศาตะวันออก
เส้นเมริเดียนที่ 79 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 79 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 101 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 79 องศาตะวันออกลากผ่านพื้นที่ดังนี้:
รายชื่อภาพยนตร์ระดับอาร์ที่ทำรายได้สูงสุด
รายชื่อภาพยนตร์ระดับอาร์ที่ทำรายได้สูงสุด คือภาพยนตร์ที่ถูกจัดให้อยู่ในระดับอาร์จากสมาคมภาพยนตร์อเมริกา (MPAA)​ ซึ่งเด็กและเยาวชนอายุต่ำกว่า 17 ปีจะเข้าชมได้ต่อเมื่อมีผู้ปกครองหรือผู้ใหญ่ไปด้วยเท่านั้น และห้ามเด็กและเยาวชนอายุต่ำกว่า 17 ปีเข้าชมเพียงลำพัง เนื่องจากเนื้อหาประกอบไปด้วยความรุนแรงและอาจมีการใช้คำพูดหยาบคาย ฉากเปลือย กิจกรรมทางเพศ หรือการดื่มสุราและใช้ยาเสพติด
พระครูประกาศธรรมวัตร (สาย ปาโมกโข)
หลวงปู่สาย ปาโมกโข เดิมชื่อสาย บุตะเคียน เกิดเมื่อวันที่ 5 ตุลาคม พ.ศ. 2483 ณ บ้านตะเคียนตะวันตก ตําบลปรือใหญ่ อําเภอขุขันธ์ จังหวัดศรีสะเกษ ปัจจุบันคือตำบลตะเคียนราม อำเภอภูสิงห์ จังหวัดศรีสะเกษ บิดาชื่อนายพรหม บุตะเคียน มารดาชื่อนางเว็ด บุตะเคียน เรียนจบชั้นประถมศึกษาปีที่ 4 หลวงปู่สายบรรพชาเป็นสามเณรเมื่อปี พ.ศ. 2500 ที่วัดปราสาทใต้ ตำบลห้วยเหนือ (ปัจจุบันคือตำบลห้วยใต้) อำเภอขุขันธ์ จังหวัดศรีสะเกษ พักจำพรรษาที่วัดตะเคียนราม ในระหว่างที่บวชเป็นสามเณรอยู่นั้นมีความเพียรพยายามหาความรู้เช่นศึกษาบทสวดเจ็ดตำนาน ศึกษาคัมภีร์ใบลานอักษรขอม จนสามารถอ่านออกเขียนได้จนแตกฉาน
วัดไทยพุทธคยา
วัดไทยพุทธคยา เป็นวัดไทยแห่งแรกในประเทศอินเดีย เริ่มก่อสร้างมาตั้งแต่ปี พ.ศ. 2500 มีเนื้อที่ราว 12 ไร่ (5 เอเคอร์) ตั้งอยู่บริเวณพุทธคยา อยู่ห่างจากองค์เจดีย์พุทธคยาประมาณ 500 เมตร เป็นวัดที่อยู่ในความดูแลและอุปถัมภ์ของรัฐบาลไทย ปัจจุบันมีพระธรรมโพธิวงศ์ (วีรยุทธ์ วีรยุทฺโธ) เป็นเจ้าอาวาส
พระอุโบสถของวัดไทยพุทธคยาจำลองแบบมาจากวัดเบญจมบพิตรดุสิตวนารามราชวรวิหาร กรุงเทพมหานคร ซึ่งได้ชื่อว่าเป็นสถาปัตยกรรมของสมัยรัตนโกสินทร์ที่ดีที่สุดแห่งหนึ่ง ซึ่งการจำลองแบบจนดูเหมือนนี้ไม่ใช่เฉพาะภายนอก แต่ยังมีภายในที่เหมือนกันด้วย เช่น องค์พระประธานที่เป็นพระพุทธชินราช แกลประตู แกลหน้าต่าง เป็นต้น
ที่ตั้งและอาณาเขตของวัดไทย
วัดไทยพุทธคยา ตั้งอยู่ห่างจากบริเวณต้นพระศรีมหาโพธิ์ สถานที่ตรัสรู้ขององค์สมเด็จพระสัมมาสัมพุทธเจ้าประมาณ 500 เมตร ตำบลพุทธคยา อ.คยา รัฐพิหาร ห่างจากสถานีรถไฟคยา ประมาณ 15 กิโลเมตร และสนามบินพุทธคยา ประมาณ 10 กิโลเมตร มีเนื้อที่ประมาณ 12 ไร่ (5 เอเคอร์) อยู่ในความอุปถัมภ์ของรัฐบาลไทย มีฐานะเป็นพระอารามหลวง เพราะได้รับพระราชทานผ้าพระกฐินเป็นประจำทุกปี
Online deliberation
การพิเคราะห์ออนไลน์ คือ วาระที่เข้าร่วมเกี่ยวกับการเกิดใหม่ของ การปฏิบัติ,การวิจัย และซอร์แวร์ซึ่งทุ่มเทและ มีเป้าหมายในการสนทนาเจาะจงผ่านทางอินเทอร์เน็ต ซึ่งจะคล้ายกับ e-democracy แต่ไม่ใช่ e-democracy โดยตรง
การพิเคราะห์ออนไลน์ เป็นสหวิทยาการ และมีการปฏิบัติเช่นการให้คำปรึกษาออนไลน์ การมีสวนร่วมออนไลน์, มีการตรวจสอบ deliberative ออนไลน์, การอำนวยความสะดวกออนไลน์, ชุมชนวิจัยออนไลน์, การโต้ตอบกับ e-learning, บอร์ดสนทนาสาธารณะในอินเทอร์เน็ต,การคุยแบบออนไลน์, การตัดสินใจกลุ่มที่ใช้ซอฟต์แวร์ร่วมกันและการสื่อสารคอมพิวเตอร์ ในรูปแบบอื่นๆ
งานในความพยายามเหล่านี้จะเชื่อมโยงกันโดยความท้าทายของการใช้สื่ออิเล็กทรอนิกส์ในทางที่มีความคิดลึกซึ่งเพื่อเพิ่มความเข้าใจ
ธงชาติแอลจีเรีย
ธงชาติแอลจีเรีย (علم الجزائر; Drapeau de l' Algérie) มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งครึ่งเป็น 2 แถบตามแนวตั้ง ครึ่งซ้ายพื้นสีเขียว ครึ่งขวาพื้นสีขาว ที่กลางธงประดับด้วยรูปเดือนเสี้ยวและดาว แต่เดิมรัฐบาลเฉพาะกาลของแอลจีเรียได้ใช้ธงชาติในรูปลักษณ์ที่ใกล้เคียงกับที่ใช้อยู่ในปัจจุบัน (มีความแตกต่างกันที่แถบสีขาวมีความกว้างมากกว่าแถบสีเขียว) ก่อนที่จะได้มีการปรับปรุงแก้ไขและยอมรับเป็นธงชาติแอลจีเรียอย่างเป็นทางการเมื่อวันที่ 3 กรกฎาคม ค.ศ. 1962
Online deliberation
มีการเปิดวาระการประชุมในเรื่องของการพิจารณาเรื่อง การพิเคราะห์ทางออนไลน์ระหว่างประเทศซึ่งจัดขึ้นที่ Carnegie Mellon University ในปี 2003, Stanford University ในปี2005และ University of California, Berkeley ในปี 2008
ธงชาติแอลจีเรีย
ความหมายของสัญลักษณ์ในธงมีดังนี้ สีเขียวหมายถึงธรรมชาติ สีขาวหมายถึงสันติภาพ สีแดงหมายถึงเลือดของผู้ที่เสียชีวิตในสงครามประกาศเอกราชจากฝรั่งเศส (ระหว่างปี ค.ศ. 1954 - 1962) รูปจันทร์เสี้ยวและดาวหมายถึงศาสนาอิสลาม ซึ่งเป็นศาสนาของชนส่วนใหญ่ในประเทศ
Online deliberation
การประชุมต่อไปจะจัดขึ้นที่มหาวิทยาลัยลีดส์, มิถุนายน 30 - 2 กรกฎาคม 2010 ผู้เข้าร่วมประชุมของปี 2005 การประชุมโหวตเพื่อสร้างสังคมระหว่างประเทศเพื่อพิจารณาออนไลน์ แต่ไม่มีองค์กรอย่างเป็นทางการ
ธงชาติแอลจีเรีย
บรรดาเรือต่างๆ ในบังคับของแอลจีเรียจะใช้ธงชาติเป็นธงประจำเรือ เว้นแต่เรือในสังกัดกองทัพเรือจะชักธงนาวี ซึ่งมีการเพิ่มเติมรูปสมอคู่สีแดงไขว้ไว้ที่มุมธงบนด้านคันธง
Online deliberation
กิจกรรมอื่น ๆ ที่น่าสนใจได้รับการสนับสนุนจาก Online deliberative Democracy Consortium
ธงชาติแอลจีเรีย
ประวัติ
ต้นกำเนิดของธงชาติแอลจีเรียนี้มีที่มาจากธงประจำตัวของเอเมียร์ อับเดล กาเดร์ (Emir Abdel Kadir) เอมียร์แห่งแอลจีเรียในช่วงคริสต์ศตวรรษที่ 19 ซึ่งเป็นธงสี่เหลี่ยมผืนผ้าพื้นสีเขียวและสีขาวแบ่งครึ่งตามแนวตั้ง และได้รับแรงบันดาลใจมาจากธงผู้สำเร็จราชการแผ่นดินแห่งแอลจีเรียในช่วงคริสต์ศตวรรษที่ 16 - 19 ซึ่งมีลักษณะเป็นธงรูปเดือนเสี้ยวและดาวสีขาวบนพื้นสี่เหลี่ยมผืนผ้าสีแดง (ธงดังกล่าวนี้มีลักษณะอย่างเดียวกับธงชาติตุรกีในปัจจุบัน เพราะในเวลานั้นแอลจีเรียมีฐานะเป็นรัฐปกครองตนเองภายใต้อำนาจของจักรวรรดิออตโตมาน) ทั้งนี้ สีแดง สีขาว สีแดง รวมทั้งรูปจันทร์เสี้ยวและดาว ล้วนเป็นสัญลักษณ์ที่ชาติอิสลามนิยมใช้เป็นเครื่องหมายของตนเองในอดีต  อย่างไรก็ตาม แม้ประวัติศาสตร์เกี่ยวกับธงชาติแอลจีเรียส่วนมากจะไม่กระจ่างแจ้งนัก แต่เป็นที่เชื่อกันว่าธงนี้ได้รับการออกแบบขึ้นในปี ค.ศ. 1928 โดยผู้นำขบวนการชาตินิยมแอลจีเรียชื่อ เมสซาลี ฮัจญ์ (Messali Hadj)
กองทัพรัฐฉาน
กองทัพรัฐฉาน (Shan State Army; SSA) เป็นกองทัพที่ตั้งขึ้นเมื่อ พ.ศ. 2507 เพื่อต่อต้านกองทัพพม่าในรัฐฉาน ต่อมาได้แตกออกเป็นสองกองทัพคือกองทัพรัฐฉานเหนือและกองทัพรัฐฉานใต้ การแบ่งแยกเกิดขึ้นเมื่อ พ.ศ. 2518 เนื่องจากความแตกต่างทางด้านอุดมการณ์ทางการเมือง หลังจากที่ยุบเลิกกองทัพเมิงไตของขุนส่าแล้ว กองทัพรัฐฉานใต้ยังคงต่อสู้กับกองทัพพม่าต่อไป ส่วนกองทัพรัฐฉานเหนือมีแนวโน้มอ่อนต่อกองทัพพม่ามากกว่า
นอกจากนั้นยังมีกองทัพรัฐฉานตะวันออกซึ่งเป็นอีกชื่อหนึ่งของกองทัพพันธมิตรประชาธิปไตยแห่งชาติเมียนมาซึ่งก่อตั้งใน พ.ศ. 2532 โดยอดีตผู้บริหารพรรคคอมมิวนิสต์พม่าในโกก้าง กลุ่มนี้ได้เจรจาสงบศึกกับรัฐบาลทหารพม่าไประหว่าง พ.ศ. 2532–2552
การรับมือโดยใช้อารมณ์ (จิตวิทยา)
ประวัติ
การรับมือ (coping) เป็นความตั้งใจพยายามแก้และบรรเทาปัญหาที่ทำให้เครียด งานวิจัยได้แสดงการรับมืออย่างกว้าง ๆ 2 หมวด คือที่เพ่งอารมณ์ หรือที่เพ่งปัญหา การรับมือที่เพ่งอารมณ์มุ่งการควบคุมอารมณ์เชิงลบต่อความเครียด เทียบกับการรับมือที่เพ่งปัญหา ซึ่งมุ่งเปลี่ยนตัวก่อความเครียดโดยตรง นอกจากนั้นแล้ว กระบวนการรับมือยังแบ่งออกได้อีก 2 หมวด คือ การเข้าหาหรือการหลีกเลี่ยงสถานการณ์ก่อความเครียด
นักวิจัยได้แสดงการมีอารมณ์รุนแรงว่า เป็นตัวสร้างปัญหาและเป็นการทำหน้าที่ผิดปกติ โดยเฉพาะของกระบวนการรู้คิด นอกจากนั้นแล้ว งานวิจัยยังแสดงด้วยว่า การรับมือแบบเพ่งอารมณ์สัมพันธ์กับผลทางจิตที่ไม่ดี คือ งานทบทวนวรรณกรรมกว่า 100 งานพบความสัมพันธ์ระหว่างการรับมือแบบเพ่งอารมณ์กับผลลบ เช่น ความพอใจในชีวิตที่ไม่ดี อาการซึมเศร้าและวิตกกังวลที่มากกว่า และความไม่เสถียรทางอารมณ์ (neuroticism)
แต่ว่า ก็ยังมีหลักฐานเชิงประสบการณ์ด้วยว่า การแสดงอารมณ์อาจเป็นการทำหน้าที่อย่างสมควรและเป็นการปรับตัวที่ดี งานทดลองแสดงว่า การเขียนเปิดแสดงอารมณ์มีผลดีต่อประสิทธิภาพการทำงานทางด้านการรู้คิดและผลที่ดีกว่าทางจิต เช่นปรับอารมณ์ซึมเศร้าได้ งานวิจัยในเรื่องการควบคุมอารมณ์ยังแสดงถึงความสำคัญของการประมวลและการแสดงอารมณ์เพื่อความเป็นอยู่ที่ดี งานวิจัยเรื่องการบำบัดก็แสดงถึงบทบาทสำคัญของอารมณ์ในการรับมือกับสถานการณ์ที่ยากอีกด้วย เช่น การบำบัดเพ่งอารมณ์ (Emotion-focused therapy) เป็นจิตบำบัดที่เน้นความสำคัญของการยอมรับและอดทนอารมณ์เชิงลบ และมีความสุขกับอารมณ์เชิงบวกเพื่อให้จิตปรับตัวอย่างถูกสุขภาพ
นักวิจัยได้พยายามจำแนกการรับมือโดยเพ่งอารมณ์ส่วนที่เป็นการปรับตัวผิดจากส่วนที่ใช้ได้ โดยวัดค่าต่าง ๆ นอกจากนั้นแล้ว งานศึกษาหลายงานพบด้วยว่า การรับมือโดยเพ่งอารมณ์บ่อยครั้งรวมกลยุทธ์ทั้งแบบเข้าหาและหลีกเลี่ยง เหตุผลที่สองที่การรับมือโดยเพ่งอารมณ์ถือว่าเป็นการปรับตัวผิดก็เพราะว่า การวัดมีตัวแปรกวนเป็นความทุกข์ (distress) ซึ่งในที่สุดก่อให้เกิดพฤติกรรมแบบปรับตัวผิด เพื่อแก้ปัญหาการวัดค่าของการรับมือโดยเพ่งอารมณ์ (emotion-focused coping) จึงมีการเสนอให้ใช้บทว่า การรับมือโดยใช้อารมณ์ (emotional approach coping) แทน
การประเมินการรับมือโดยใช้อารมณ์
ส่วนที่วัดการประมวลอารมณ์สะท้อนให้เห็นความพยายามเพื่อเข้าใจ พิจารณา และตรวจสอบอารมณ์เป็นการตอบสนองต่อเหตุการณ์เครียด ยกตัวอย่างเช่นเป็นการยอมรับว่า "ฉันยอมรับความรู้สึกของฉัน" และ "ฉันใช้เวลาเพื่อพิจารณาว่าฉันกำลังรู้สึกอย่างไรจริง ๆ" ส่วนการแสดงอารมณ์สะท้อนให้เห็นความพยายามเพื่อสื่อสารและแชร์อารมณ์กับคนอื่น ๆ ทั้งทางคำพูดและไม่ใช่คำพูด ตัวอย่างเช่น "ฉันปล่อยให้ตัวเองแสดงความรู้สึก" และ "ฉันตามสบายในการแสดงอารมณ์" การวัดทำทั้งโดยคำถามเฉพาะสถานการณ์ (เช่น คุณทำอะไรเพื่อตอบสนองต่อความเครียดนี้) และเฉพาะนิสัย (เช่น คุณทำอะไรโดยทั่วไป) โดยค่าวัดไม่มีสหสัมพันธ์กับความเอนเอียงเพราะเหตุความชอบใจทางสังคม (social desirability bias)
รายชื่อเขตการปกครองของประเทศจีนเรียงตามดัชนีการพัฒนามนุษย์
รายชื่อเขตบริหารตามดัชนีการพัฒนามนุษย์
[[File:Administrative divisions of China by HDI (2019).svg|thumb|450px|เขตบริหารของสาธารณรัฐประชาชนจีนและไต้หวันตามดัชนีการพัฒนามนุษย์ (2562)
{{Legend|#003135|สูงมาก (≥ 0.800)}} {{Legend|#00726a|สูง (0.700 – 0.799)}} {{Legend|#00bfac|ปานกลาง (0.550 – 0.699)}}]]
ฐานข้อมูลดัชนีการพัฒนามนุษย์แต่ละเขตการปกครอง (ข้อมูลปี 2562)
หมายเหตุ
การรับมือโดยใช้อารมณ์ (จิตวิทยา)
การถูกทำร้ายทางเพศ
การรับมือโดยใช้อารมณ์อาจมีประโยชน์กับผู้ถูกทำร้ายทางเพศ ในบรรดาผู้ถูกทำร้ายทางเพศ การเพิ่มการแสดงอารมณ์สัมพันธ์กับความรู้สึกว่าตนสามารถควบคุมกระบวนการฟื้นสภาพได้ และความรู้สึกว่าควบคุมได้สัมพันธ์กับความทุกข์ที่น้อยลงหลังเหตุการณ์
มะเร็งเต้านม
มีหลักฐานไม่ชัดเจนว่า การรับมือโดยใช้อารมณ์มีผลต่อตัวอย่างหญิงที่มีมะเร็งเต้านมหรือไม่ คือ ในการศึกษาตามยาวในหญิงที่มีมะเร็งเต้านม หญิงที่รู้สึกว่าสังคมของตนสามารถรับการแสดงอารมณ์ได้ การแสดงอารมณ์ก็จะพยากรณ์คุณภาพชีวิตที่ดีขึ้น การรับมือโดยใช้อารมณ์ในหญิงที่มีมะเร็งเต้านมยังพยากรณ์สภาพทางจิตใจที่เจริญขึ้นหลังเหตุการณ์อีกด้วย (Posttraumatic growth) แต่ว่าก็ยังมีงานศึกษาอื่น ๆ ที่ไม่พบความสัมพันธ์ระหว่างการแสดงอารมณ์และสภาพทางจิตใจที่เจริญขึ้นหลังเหตุการณ์
นักศึกษาและชุมชน
งานศึกษาตามขวางแสดงความสัมพันธ์ระหว่างการรับมือโดยใช้อารมณ์กับการปรับตัวทางจิตเชิงบวก ในสถานการณ์บางอย่างสำหรับนักศึกษาและตัวอย่างจากชุมชน ในงานศึกษาตามขวางของนักศึกษาหญิงปริญญาตรี ผู้ที่รับมือปัญหาโดยใช้อารมณ์มากกว่าจะรายงานความคิดเชิงบวกมากกว่าและความคิดเชิงลบน้อยกว่า ส่วนในตัวอย่างชุมชนของผู้ใหญ่ชาวอเมริกันเชื้อสายแอฟริกา การรับมือโดยใช้อารมณ์สัมพันธ์ในเชิงลบกับความโกรธ ความวิตกกังวลที่เป็นลักษณะสืบสายพันธุ์ (trait) และอาการซึมเศร้า นอกจากนั้นแล้ว หญิงที่รายงานการประมวลอารมณ์เป็นนิสัยในระดับสูงกว่ายังรายงานอาการซึมเศร้าและวิตกกังวลที่น้อยกว่า และความพอใจในชีวิตที่สูงกว่า และสำหรับชาย การแสดงอารมณ์เป็นนิสัยสัมพันธ์กับความพอใจในชีวิตที่สูงกว่า
ตัวอย่างคนไข้ความผิดปกติทางจิต
มีหลักฐานบ้างที่แสดงความสัมพันธ์ระหว่างการรับมือโดยใช้อารมณ์กับความเป็นสุขทางใจ ในงานศึกษาบุคคลที่ผ่านเกณฑ์ DSM-IV สำหรับความผิดปกติแบบวิตกกังวลเทียบกับกลุ่มควบคุมที่ปกติ ระดับการรับมือโดยใช้อารมณ์จะต่ำกว่าในบุคคลที่ผ่านเกณฑ์วินิจฉัย
ส่วนอีกงานศึกษาหนึ่งตรวจสอบทหารผ่านศึกแล้วพบว่า ผู้ที่มีระดับการแสดงอารมณ์สูงกว่า (แต่ไม่เป็นสำหรับผู้ที่มีระดับการประมวลอารมณ์สูงกว่า) สัมพันธ์กับอาการซึมเศร้าที่ลดลง และกับระดับที่ต่ำกว่าของความผิดปกติที่เกิดหลังความเครียดที่สะเทือนใจ (PTSD) แม้ว่าจะได้ควบคุมอายุ เพศ และเชื้อชาติแล้วโดยสถิติ
ตัวอย่างคนไข้โรคมะเร็ง
งานศึกษาตามขวางของตัวอย่างคนไข้โรคมะเร็งพบความสัมพันธ์ทั้งในเชิงบวก เชิงลบ และผสมเผสกับการรับมือโดยใช้อารมณ์ การประมวลและแสดงอารมณ์ระดับสูงในหญิงผู้รอดชีวิตจากโรค สัมพันธ์กับอารมณ์เชิงบวกที่สูงกว่าและกับอารมณ์เชิงลบที่ต่ำกว่า ส่วนในชายผู้รอดชีวิต การประมวลอารมณ์ที่สูงกว่าสัมพันธ์กับอารมณ์เชิงบวกที่สูงกว่า และการแสดงอารมณ์ที่สูงกว่าสัมพันธ์กับอารมณ์เชิงลบที่ต่ำกว่า และกับความคิดที่ไม่ต้องการน้อยกว่า
แต่ว่า ความสัมพันธ์ระหว่าการรับมือโดยใช้อารมณ์กับการปรับตัวทางจิตไม่ใช่เป็นบวกทั้งหมด เพราะมีทั้งแบบลบแบบผสม ในงานศึกษาในหญิงที่ได้ผลผิดปกติจากการคัดกรองโรคมะเร็งรังไข่ การประมวลอารมณ์ในระดับสูงสัมพันธ์กับความคิดที่ไม่ต้องการที่สูงกว่า และทั้งการประมวลและแสดงอารมณ์ไม่สัมพันธ์กับสภาพทางจิตใจที่เจริญขึ้นหลังเหตุการณ์ (Posttraumatic growth)
ตัวอย่างคนไข้โรคเบาหวาน
มีงานศึกษาตามขวางที่แสดงประโยชน์ของการประมวลอารมณ์สำหรับคนไข้โรคเบาหวาน คือในบรรดาคนไข้โรคเบาหวานแบบ 2 การประมวลอารมณ์ที่สูงกว่าสัมพันธ์กับความรู้เรื่องโรคเบาหวาน การรับยาตามหมอสั่ง และพฤติกรรมดูแลตัวเองเช่น การลดอาหาร การออกกำลังกาย และการตรวจน้ำตาลในเลือดที่ดีกว่า และโดยนัยเดียวกัน สำหรับคนไข้วัยรุ่นโรคเบาหวานแบบ 1 การประมวลอารมณ์สัมพันธ์กับการควบคุมเมแทบอลิซึมที่ดีกว่า
ความเหมาะกับตัวสร้างความเครียด
ตัวสร้างความเครียดและการประเมินมันของแต่ละบุคคล อาจกำหนดประสิทธิผลของการรับมือด้วยอารมณ์เพื่อจัดการความเครียด การประเมินสถานการณ์เครียดว่าควบคุมไม่ได้ อาจทำการรับมือโดยใช้อารมณ์ให้เป็นวิธีการที่ดี งานศึกษาในนักศึกษาปริญญาตรีแสดงว่า เมื่อเผชิญหน้ากับตัวสร้างความเครียดที่บุคคลประเมินว่ายิ่งควบคุมไม่ได้เท่าไร ก็จะเห็นด้วยกับการใช้การรับมือโดยใช้อารมณ์เพื่อจัดการความเครียดยิ่งขึ้นเท่านั้น
เพศ
มีหลักฐานที่แสดงว่า การรับมือโดยใช้อารมณ์ต่างกันระหว่างเพศ ในงานศึกษาตามยาว การรับมือโดยใช้อารมณ์เป็นตัวพยากรณ์ความพอใจในชีวิตและอาการซึมเศร้าที่ลดลงในหญิง แต่ว่า ในชาย กลับเป็นตัวพยากรณ์การปรับตัวได้ไม่ดีในช่วงระยะเวลายาว
ความแตกต่างระหว่างบุคคล
ความแตกต่างระหว่างบุคคล เช่นทักษะในการใช้วิธีรับมือต่าง ๆ และความรู้สึกสบายในการแสดงอารมณ์ อาจเปลี่ยนความโน้มเอียงเพื่อใช้วิธีรับมือโดยใช้อารมณ์อย่างมีประสิทธิผล บุคคลที่มีความฉลาดทางอารมณ์สูงอาจจะใช้การรับมือโดยใช้อารมณ์ได้ดีกว่า แต่การมีความรู้สึกว่าสามารถควบคุมเหตุการณ์ได้โดยไม่สมจริง อาจทำให้โอกาสการใช้การรับมือโดยใช้อารมณ์มีน้อยลงเพราะว่า การแสดงและการประมวลอารมณ์อาจนำไปสู่การประเมินที่ต้องยอมรับว่า ความรู้สึกว่าควบคุมได้เป็นภาพลวง
ลักษณะส่วนบุคคล เช่น การมีหวัง สามารถเปลี่ยนประสิทธิผลของการรับมือโดยใช้อารมณ์ หญิงคนไข้มะเร็งเต้านมที่มีความหวังสูงและรายงานการรับมือโดยแสดงอารมณ์ ต้องไปหาหมอเพราะปัญหาเกี่ยวกับมะเร็งน้อยกว่า มีสุขภาพทางกายที่ดีกว่า และทุกข์น้อยกว่าเทียบกับหญิงที่ไม่แสดงอารมณ์
การบ่งเป้าหมายและการทำเพื่อให้ถึงเป้าหมาย
ผลของการรับมือโดยใช้อารมณ์อาจมาจากการระบุเป้าหมาย เข้าใจปัญหาการเข้าถึงเป้าหมาย แล้วหาทางเพื่อจะไปถึง คือ การประมวลและแสดงอารมณ์อาจช่วยบุคคลให้หันไปสนใจการระบุเป้าหมายที่สำคัญที่สุดในชีวิตของตน
ความชินต่อตัวก่อความเครียดและการประเมินทางการรู้คิดใหม่
ผลของการรับมือโดยใช้อารมณ์อาจมาจากการได้รับสิ่งเร้าที่สร้างความเครียดเมื่อพยายามประมวลและแสดงอารมณ์ที่เกี่ยวข้องกัน และการได้ตัวสร้างความเครียดอย่างซ้ำ ๆ อาจทำให้เกิดความชินทางสรีรภาพ (habituation) การได้รับสิ่งเร้าซ้ำ ๆ ผ่านการประมวลและแสดงอารมณ์อาจนำไปสู่การประเมินทางการรู้คิดใหม่ (cognitive reappraisal) ของตัวสร้างความเครียดและการยืนยันตนเอง (self-affirmation) ที่สัมพันธ์กัน
การกำหนดอารมณ์
กระบวนการขี้นป้ายให้กับอารมณ์ (เช่น เรียกชื่อมัน) อาจช่วยลดความรุนแรงของประสบการณ์ทางอารมณ์ งานศึกษาได้แสดงว่า การขึ้นป้ายให้กับอารมณ์นำไปสู่การทำงานที่ลดลงในสมองเช่นบริเวณอะมิกดะลา และเพิ่มการทำงานของ prefrontal cortex ซึ่งอาจเป็นการทำงานเพื่อควบคุมอารมณ์ที่เป็นประโยชน์
การควบคุมสถานการณ์ทางสังคม
การรับมือโดยใช้อารมณ์อาจเป็นตัวส่งสัญญาณให้สังคมรู้ว่าบุคคลจำเป็นต้องได้รับความช่วยเหลือ การตอบสนองจากสังคมเป็นตัวกำหนดว่าการรับมือเช่นนี้เป็นการปรับตัวที่ดีหรือไม่ การแสดงอารมณ์ที่ได้รับความเห็นใจจากผู้อื่นอาจทำให้ปรับตัวได้ดีกว่าการไม่ยอมรับ หลักฐานงานวิจัยบางอย่างแสดงว่า นี่อาจจะเป็นกลไกการทำงานของการรับมือวิธีนี้ เพราะว่า หญิงคนไข้มะเร็งเต้านมที่รู้สึกว่าสังคมยอมรับการแสดงอารมณ์ของตนได้ การรับมือโดยใช้อารมณ์จะเป็นตัวพยากรณ์คุณภาพชีวิตที่ดีกว่า
ไบเบิลบาป
ไบเบิลบาป (Wicked Bible), ไบเบิลคนบาป (Sinners' Bible), หรือ ไบเบิลแห่งการล่วงประเวณี (Adulterous Bible) เป็นชื่อเรียกคัมภีร์ไบเบิลที่รอเบิร์ต บาร์เกอร์ (Robert Barker) กับมาร์ติน ลูคัส (Martin Lucas) ผู้พิมพ์หลวงแห่งลอนดอน จัดพิมพ์ใน ค.ศ. 1631 โดยเป็นการนำฉบับพระเจ้าเจมส์มาพิมพ์ซ้ำ ไบเบิลฉบับนี้ได้ชื่อดังกล่าวเพราะพิมพ์ผิดในส่วนพระบัญญัติสิบประการ (หนังสืออพยพ บทที่ 20 ข้อที่ 14) โดยตกคำว่า "อย่า" (not) ในประโยค "เจ้าจงอย่าล่วงประเวณีผัวเมียเขา" (Thou shalt not commit adultery) กลายเป็น "เจ้าจงล่วงประเวณีผัวเมียเขา" (Thou shalt commit adultery) ราวหนึ่งปีหลังจากการพิมพ์ ผู้จัดพิมพ์ถูกเบิกตัวขึ้นสตาร์แชมเบอร์ (Star Chamber) ซึ่งเป็นศาลยุติธรรมในพระราชวังเวสต์มินสเตอร์ และถูกปรับ 300 ปอนด์ (ราว 45,844 ปอนด์เมื่อเทียบกับค่าเงินใน ค.ศ. 2016) ทั้งยังถูกเพิกถอนใบอนุญาตการพิมพ์ การพิมพ์ผิดนี้ยังไม่เป็นที่สบอารมณ์ของพระเจ้าชาลส์ที่ 1 (Charles I) พระมหากษัตริย์แห่งอังกฤษ และจอร์จ แอบบอต (George Abbot) อัครมุขนายกแห่งแคนเทอร์เบอรีผู้กล่าวว่า
ไบเบิลที่พิมพ์ในครั้งนั้นส่วนใหญ่ถูกยกเลิกและเผาทิ้งในไม่ช้า เหลือรอดมาถึงปัจจุบันเพียงไม่กี่เล่มซึ่งนักสะสมถือกันว่ามีค่าสูงยิ่ง ฉบับหนึ่งอยู่ในชุดหนังสือหายากของหอสมุดประชาชนนิวยอร์กและเปิดให้ใช้ไม่บ่อยนัก อีกฉบับหนึ่งมีให้ชมที่พิพิธภัณฑ์ไบเบิลดันแฮมในเท็กซัส สหรัฐ หอสมุดบริติชเคยจัดแสดงฉบับหนึ่งโดยไม่คิดค่าเข้าชม แต่เลิกไปเมื่อเดือนกันยายน ค.ศ. 2009 สถานที่อื่น ๆ ก็จัดแสดงไบเบิลที่พิมพ์ผิดนี้ในบางโอกาส เช่น หอสมุดมหาวิทยาลัยเคมบริดจ์เปิดให้เข้าชมจนถึงวันที่ 18 มิถุนายน ค.ศ. 2011 เนื่องในโอกาสครบรอบ 400 ปีของไบเบิลฉบับพระเจ้าเจมส์
ประวัติ
ในทางประวัติศาสตร์ การพิมพ์ตกคำว่า "not" นั้นถือเป็นข้อผิดพลาดทั่วไป จนกระทั่ง ค.ศ. 2004 ระเบียบงานสารบรรณหลายสำนัก เช่น ของสำนักข่าวร่วม (Associated Press) แนะนำให้เลี่ยงไปใช้คำอื่นแทนคำที่มี "not" เช่น ให้ใช้ "innocent" (บริสุทธิ์) แทน "not guilty" (ไม่ผิด) เพื่อไม่ให้เกิดกรณีพิมพ์ตกหล่นดังกล่าว
ไบเบิลบาปนี้ถือเป็นกรณีตัวอย่างที่โดดเด่นที่สุดของข้อผิดพลาดในไบเบิลที่เปลี่ยนความหมายของพระคัมภีร์ไปโดยสิ้นเชิง
ค.ศ. 1631
นอกจากถูกคริสตจักรหยามเหยียดแล้ว ไบเบิลบาปนี้ยังถูกวิจารณ์จากนักประวัติศาสตร์ไม่ช้าไม่นานหลังจากตีพิมพ์ บทวิจารณ์บทหนึ่งว่า
"เจ้าของโรงพิมพ์หลวงสมัยนี้หรือราว ๆ สมัยนี้ได้กระทำความผิดพลาดอันน่าอดสูไว้ในพระคัมภีร์ฉบับภาษาอังกฤษของชาวเรา โดยตกคำว่า "อย่า" ในพระบัญญัติข้อที่เจ็ด มุขนายกแห่งลอนดอนได้กราบบังคมทูลให้ทรงทราบแล้ว มีรับสั่งให้เบิกเจ้าของโรงพิมพ์มาหาคณะข้าหลวงใหญ่ เอาพยานหลักฐานมายันข้อเท็จจริง เอาหนังสือชุดที่พิมพ์ทั้งหมดมาตรวจ แล้วเจ้าของโรงพิมพ์ก็โดนปรับอย่างหนักสมแก่พฤติการณ์ หลวงพ่อลอด (Laud) นำค่าปรับนี้บางส่วนไปจัดทำอักษรกรีกอย่างดี เพื่อที่การจัดพิมพ์เอกสารตัวเขียนอย่างเรื่อง ไทม์แอนด์อินดัสทรี (Time and Industry) จะได้พร้อมให้ชาวประชาได้ชม"
ปัจจุบัน
ใน ค.ศ. 2008 มีการสำเนาไบเบิลฉบับนี้ออกขายทางอินเทอร์เน็ต ราคาชุดละ 89,500 ดอลลาร์ ราคาขึ้นเป็น 99,500 ดอลลาร์ใน ค.ศ. 2015
ใน ค.ศ. 2015 บอนแฮมส์ (Bonhams) นำไบเบิลบาปฉบับหนึ่งออกขายทอดตลาด ราคาที่ชนะประมูล คือ 31,250 ปอนด์
ทูริน
ทูริน อาจหมายถึง
บูร์ฮันอุดดิน ฮาราฮัป
บูร์ฮันอุดดิน ฮาราฮัป (Burhanuddin Harahap) เป็นนายกรัฐมนตรีของสาธารณรัฐอินโดนีเซียระหว่าง พ.ศ. 2498 – 2499 และต่อมาเป็นผู้นำคนหนึ่งของฝ่ายกบฏเพื่อล้มล้างรัฐบาลของซูการ์โน ในพ.ศ. 2501 – 2505.